**Klaipėdos miesto nekilnojamojo kultūros paveldo vertinimo tarybos 2022-03-17 posėdžio nutarimai**

2022 m. kovo 17 d. Klaipėdos miesto nekilnojamojo kultūros paveldo vertinimo tarybos posėdyje, nutarta (protokolo Nr. ADM-177):

1.Pastatui **J. Janonio g. 16A, Klaipėda nesuteikti teisinės apsaugos, vertinti kaip urbanistinės struktūros objektą.** Pritarti pataisytoje vertinimo medžiagoje pateiktoms rekomendacijoms - išsaugoti pastato aukštingumą, langų angų plokščių apvadų ir pagrindinio įėjimo aprėminimo tipą, pastato fasadų medžiagiškumą;

2. Pastatui **Smilties Pylimo g. 21, Klaipėda** **nesuteikti teisinės apsaugos, vertinti kaip urbanistinės struktūros objektą.** Pritarti vertinimo medžiagoje pateiktoms rekomendacijoms – išsaugoti pastato aukštingumą, gatvės fasado architektūrinę kompoziciją ir ritmiką, palangių traukas, pastato fasadų medžiagiškumą, atkurti stogo dangos medžiagą – keramines čerpes;

3. Pastatui **Bokštų g. 1, Klaipėda** rekomenduojama atlikti architektūrinius tyrimus ir teikti svarstyti tarybai iš naujo parengtą ir papildytą medžiagą;

4. Pastatui **Kurpių g. 11, Klaipėda nesuteikti teisinės apsaugos, vertinti kaip urbanistinės struktūros objektą.** Pritarti vertinimo medžiagoje pateiktoms rekomendacijoms - saugotina tūrinė – erdvinė struktūra, užstatymo bruožai;

5. Atlikus viešinimo procedūrą, svarstyti klausimą dėl teisinės apsaugos suteikimo pastatui **N. Uosto g. 5, Klaipėda.**